Gary Hocking

Gary Stuart Hocking MBE (30 September 1937 – 21 Desember 1962) was 'n Grand Prix-motorfietsrenwêreldkampioen wat in die laat 1950's en vroeë 1960's in Rhodesië deelgeneem het.

Vroeë lewe 
Hocking is in Caerleon, naby Newport, Monmouthshire, in Suidoos-Wallis gebore, maar het in Suid-Rhodesië grootgeword (in 1980 hernoem as Zimbabwe)  waar hy aan Hoërskool Gifford matrikuleer het. As tiener het hy motorfietse op grasbane begin jaag. Kort voor lank het hy aanbeweeg na padrenbane.

Motorfietsrenne 
Hy het Rhodesië verlaat om in 1958 in Europa mee te ding en het 'n onmiddellike impak gemaak en 3de geëindig agter die werke MV Agustas by die Nürburgring. Hy is geborg deur Manchesterhandelaar Reg Dearden, wat hom van nuwe 350 en 500 cc Manx Norton-renmotorfietse voorsien het. Hy het die winter van 1958/1959 saam met die Costain-gesin by hul huis in Castletown op die eiland Man deurgebring en die bergbaan bemeester saam met George 'Sparrow' Costain, 'n gevestigde ryer vir die Dearden-span, wat die Senior Manx Grand Prix gewen het op 'n 500 Dearden-opgestelde Manx in 1954. In die Junior TT van 1959 eindig hy 12de vanaf 22ste op die rooster.

Na die uittrede uit motorfietsrenne deur die verdedigende kampioen, John Surtees in 1961, het Hocking MV Agusta se topryer geword en het voortgegaan om dubbele Wêreldkampioenskappe in die 350 cc en 500 cc-klasse te behaal, op 'n dominante wyse teen min fabrieksgemonteerde opposisie.

Motorrenne 
Hocking is diep geraak deur die dood van sy vriend, Tom Phillis, by die 1962 Isle of Man TT. Nadat hy die Senior TT gewen het, het hy sy uittrede uit motorfietsrenne aangekondig en na Rhodesië teruggekeer. Hy het gevoel motorfietsrenne is te gevaarlik en het besluit 'n loopbaan in motorrenne sou veiliger wees. Later daardie jaar, op 22 Desember, is hy tydens oefening vir die 1962 Natalse Grand Prix by die Westmead-baan dood. Sy motor, 'n Rob Walker ingeskrewe Lotus 24, het aan die einde van die lang regterkantste hoek van die baan af gery en twee keer gerol. Hocking se kop het die rolhoepel getref  en hy is 'n paar ure later in die Addington-hospitaal in Durban dood. Dit word vermoed dat die motor se voorvering ingegee het, nadat sekere verstellings daaraan gedoen is. Dit is ook waarskynlik dat hy gedehidreer was en sy bewussyn verloor het. Hy was slegs 25 jaar oud. Hocking is begrawe in Christchurch Cemetery, Newport in Wallis.

Verwysings 

Geboortes in 1937
Sterftes in 1962